Edward Omane Boamah

**Edward Kofi Omane Boamah** (26 December 1974 – 6 August 2025) be Ghana politician wey serve as Minister of Defence from February 2025 till he die for 6 August 2025. Before dat, na he be Minister for Communications and Presidential Spokesperson for de Republic of Ghana, wey na he be member of de National Democratic Congress.

## Education
Na he go Pope John Senior High School and Minor Seminary insyd Koforidua, Ghana. Na he be old student of de University of Ghana Medical School, wey na he train der as Medical Doctor. He sanso go Washington University School of Medicine for St. Louis, Missouri, USA for small time. Plus dat, na he get master’s degree for Health Policy Planning and Financing from London School of Economics den London School of Hygiene and Tropical Medicine. As he still be student, he serve as Presido for National Union of Ghana Students (NUGS) den Coordinating Secretary for Federation of Ghana Medical Students Association (FGMSA).

## Political career

### Deputy Minister for Environment, Science and Technology
From 2009 go 2012, he work as deputy minister for Environment, Science and Technology. Later, na he be National Democratic Congress dema deputy campaign coordinator insyd de 2012 general elections. Na he sanso serve as vice chairman for United Nations Commission on Science and Technology for Development (UNCSTD).

As deputy minister for Environment, Science and Technology, he be de chairman for committee wey check two big environmental cases: de Low Toxicity Oil Based Mud (LTOBM) wey KOSMOS Energy spill for Jubilee Offshore Field – West Cape Three Points, plus de sodium cyanide wey Newmont Ghana Gold Limited spill enter water body for Kenyase. Ebe during ein tenure, wey na de government invest insyd a nationwide tree planting make dem address issues wey dey relate to global warming den excessive cutting down of trees, wich dey threaten de world.

### Deputy Minister of Youth and Sports
Na Omane Boamah serve as Deputy Minister for Youth and Sport under President John Atta Mills ein government from 2012 to 2013.

### Minister for Communications
Dem appoint am for February 2013 by President John Mahama after de Ghana general election wey happen for December 2012, President Mahama ein Spokesperson from August 2014 to January 2017. Before all these appointments, na dem give am de work make he coordinate Ghana ein participation for de 2013 Africa Cup of Nations (AfCON 2013).

As Minister for Communications, he dey talk plenty for make dem protect kiddies dema safety online. Wey secof de way cyber threats dey grow, he set up de National Computer Emergency Response Team plus National Committee on Child Online Protection make dem fit create national plan for protecting kiddies online and how people for use internet. From 2014 to 2016, he too be Board Member for Ghana AIDS Commission.

## Medical career
Boamah be one of de WHO volunteers wey dem take monitor de 2004 Expanded Program on Immunization for  Asuogyaman District insyd Eastern Region of Ghana. He too be member for de Medical Rescue team wey go help for de Accra Sports Stadium disaster for 2001. After ein party, National Democratic Congress, lose de 2016 general election, he go back start ein doctor work for Afrah International Hospital.

## Notable previous assignments

* Spokesperson give Ghana President John Mahama.
* Coordinator for Ghana ein participation for the 2013 Africa Cup of Nations
* Chairman for de Investigative Committees wey check de spillage of Low-Toxicity Oil-Based Mud (LTOBM) by Kosmos Energy for de Jubilee Offshore Field – West Cape Three Points insyd Ghana, plus de spillage of sodium cyanide insyd one water body for Kenyase, Ghana, by Newmont Ghana Gold Limited.

## Death
Boamah die insyd a military helicopter crash on 6 August 2025, while en route to Obuasi for an event make dem combat *galamsey* (illegal mining) insyd a Ghana Armed Forces Z‑9 helicopter. De accident, wich na e occur insyd de Adansi District insyd de Ashanti Region, kill all eight people aboard: Boamah; Minister for Environment, Science, Technology and Innovation Ibrahim Murtala Muhammed; Acting Deputy National Security Coordinator Limuna Mohammed Muniru; NDC Vice Chairman Samuel Sarpong; former parliamentary candidate Samuel Aboagye; pilot Peter Bafemi Anala; co-Pilot Manaen Twum Ampadu; den crewman Ernest Addo Mensah.

## Works
Na Boamah wrep a book on former presido John Atta Mills, dem title *A Peaceful Man In An African Democracy*, wey na dem schedule am for release insyd late 2025.

## Sanso spy

* List of Mahama government ministers
* National Democratic Congress

## References



## External links